|  |  |
| --- | --- |
|  | КЛИНИЧКИ ЦЕНТАР ВОЈВОДИНЕ **KLINIČKI CENTAR VOJVODIN**E  21000 Нови Сад, Хајдук Вељкова 1  телефон: +381 21/484 3 484  [www.kcv.rs](http://www.kcv.rs), e-mail: uprava@kcv.rs |

Број: 147-13-О/5

Дана: 11.10.2013. године

Нови Сад

**ПРЕДМЕТ:** Додатно појашњење број 5 конкурсне документације јавне набавке број 147-13-О – набавка радова - грађевинско занатски радови на објекту Клинике за гинекологију и акушерство Клиничког центра Војводине.

**ПИТАЊЕ ПОТЕНЦИЈАЛНОГ ПОНУЂАЧА:**

Постовани,

Молимо Вас за додатна појашњења у вези са припремањем понуде за ЈН број 147-13-О.

С обзиром да због обимности предмера још увек немамо коначну вредност понуде, а добијање банкарске гаранције уколико испунимо услове за потисивање уговора захтева одређено време па бисмо већ ушли у процедуру за добијање исте,  да ли износ банкарске гаранције за поврат авансног плаћања мора да буде идентична вредности понуде или може да буде веци и да ли износ банкарске гаранције за добро извршење посла мора да буде тачно 10% од укупне вредности понуде или може да буде већи?

**ОДГОВОР КЦВ-А:**

У конкурсној документацији у делу 6 упутство понуђачима како да сачине понуду, под тачком ***12. ПОДАЦИ О ВРСТИ, САДРЖИНИ, НАЧИНУ ПОДНОШЕЊА, ВИСИНИ И РОКОВИМА ОБЕЗБЕЂЕЊА ИСПУЊЕЊА ОБАВЕЗА ПОНУЂАЧА***

На страни 16/94 конкурсне документације стоји:

„Понуђач је дужан да уз понуду достави **регистровану бланко меницу и менично овлашћење за озбиљност понуде**, попуњено на износ од 10% од укупне вредности понуде без ПДВ-а, којом понуђачи гарантује испуњење својих обавеза у поступку јавне набавке.

**Понуђач који је изабран** као најповољнији је дужан да, приликом потписивања уговора, достави**:**

1. **банкарску гаранцију за повраћај авансног плаћања** у висини 100% исплаћеног аванса са роком важења најмање 30 дана дужим од дана до којег се изабрани понуђач обавезао да ће у целости окончати радове који су предмет овог поступка и тиме оправдати аванс, која је наплатива у случају да изабрани понуђач у целини или делимично не испуњава своје обавезе из уговора.
2. **банкарску гаранцију за добро извршење посла** у висини 10% од укупне вредности понуде без ПДВ-а са роком важења најмање 30 дана дужим од дана до којег се изабрани понуђач обавезао да ће у целости окончати радове који су предмет овог поступка, која је наплатива у случају да изабрани понуђач извршава своје обавезе из уговора, али не на начин и у роковима предвиђеним уговором.“.

Дакле, регистровану бланко меницу и менично овлашћење за озбиљност понуде, попуњено на износ од 10% од укупне вредности понуде без ПДВ-а достављају **сви понуђачи уз своју понуду**.

Банкарске гаранције доставља само **избарни понуђач и то приликом потписивања уговора.**

По нашем мишљењу бесмислено је да понуђач са прибављањем неопходних банкарских гаранција креће већ у овом моменту, тим пре што у овом моменту још ни сам не зна износ сопствене понуде.

У моменту када понуђач одреди и процени износ своје понуде имаће цифру спрам које рачуна износе предметних средстава обезбеђења, с тим да сва средства обезбеђења морају и у погледу висине и у погледу рока важење у потпуности одговарати ономе што наручилац тражи у конкурсној документацији.

С поштовањем,

*Комисија за јавну набавку 147-13-О*